昭臺行  其一
作者：釋居簡
朝代：宋

paragraphs: 昭臺一鏁無開扉，君恩易隨朝露晞。
桃笙葵扇果何物，不長相保終奚爲。
人言昭臺失其所，殆不知其得其死。
當時嫁作將相妻，赤族之頃寧獨遺。
父兮久持震主威，兄也景升豚犬兒。
負芒之背潛生疑，禍萌驂乘渠莫知。
君王持心亦太薄，滋蔓不圖惟稔惡。
立無嗣續勸功臣，只書官氏標麟閣。
將軍惜子如惜金，不爲長計誠何心。
丈夫事業當驚世，區區烏足私家計。